
RAPORT
asupra proiectului de Lege pentru completarea art.5 din Legea învăţământului nr.84/1995 şi a art.1 din Ordonanţa Guvernului nr.13/1993 privind modificarea cuantumului taxelor de şcolarizare, în valută, a cetăţenilor din alte ţări care studiază pe cont propriu în România

(Pl.x. 419/2006)


1. În conformitate cu prevederile art. 95 şi 115 din Regulamentul Camerei Deputaţilor, republicat, cu adresa nr. PL.x. 419/ 8 mai 2006, Comisia pentru învăţământ, ştiinţă, tineret şi sport a fost sesizată, spre dezbatere şi avizare, în procedură de urgenţă, în fond, cu proiectul de Lege pentru completarea art.5 din Legea învăţământului nr.84/1995 şi a art.1 din Ordonanţa Guvernului nr.13/1993 privind modificarea cuantumului taxelor de şcolarizare, în valută, a cetăţenilor din alte ţări care studiază pe cont propriu în România (Pl.x. 419/2006)


La întocmirea raportului, Comisia a avut în vedere avizul Comisiei pentru egalitatea de şanse pentru femei şi bărbaţi, precum şi avizul Consiliului Legislativ.

Prin semnarea Acordului European ce stabileşte o asociere între România, pe de o parte, şi Comunitatea Europeană şi statele membre, pe de altă parte, ratificat prin Legea 20/1993, precum şi prin negocierile de aderare, România s-a angajat să armonizeze legislaţia actuală şi viitoare cu acquis-ul comunitar, asumându-şi obligaţia de a interzice orice discriminări bazate pe naţionalitate. 


Având în vedere cele prezentate mai sus se impune adoptarea în regim de urgenţă a unui act normativ pentru amendarea legislaţiei actuale, cu scopul eliminării oricăror dispoziţii legislative de natură să creeze discriminări pe bază de naţionalitate.

2. În raport de obiectul şi conţinutul său, proiectul de Lege face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi un număr de 23 deputaţi, din totalul de 27 membri ai Comisiei. La dezbaterea proiectului de lege a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat: domnul Joszef Koto – secretar de stat, Ministerul Educaţiei şi Cercetării.


4.  Camera Deputaţilor este prima Cameră sesizată.


În urma dezbaterii, în şedinţa din 17 mai 2006, Comisia, cu 22 de voturi pentru şi un vot împotrivă, propune adoptarea proiectului de Lege, în forma iniţiatorului.



PREŞEDINTE 






SECRETAR


    Lia Olguţa Vasilescu                                                               Mihai Radan
















Consilier 















        Simion Cioată

	Nr. crt.
	Text iniţial
	Text adoptat de Comisie

(autorul amendamentelor)
	Motivarea amendamentelor propuse

	1.
	Titlul Legii:  LEGE  pentru completarea art. 5 din Legea învăţământului, nr. 84/1995, şi a art.1 din Ordonanţa Guvernului nr. 13/1993 privind modificarea cuantumului taxelor de şcolarizare, în valută, a cetăţenilor din alte ţări care studiază pe cont propriu în România
	
	

	2.
	Art.I. – După alineatul (3) al articolului 5 din Legea învăţământului, nr.84/1995, republicată în Monitorul Oficial al României, Partea I, nr. 606 din 10 decembrie 1999, cu modificările şi completările ulterioare, se introduce un nou alineat, alin. (4), cu următorul cuprins: 
	
	

	3.
	„(4) Începând cu data aderării României la Uniunea Europeană, cetăţenii statelor membre ale Uniunii Europene, ai statelor aparţinând Spaţiului Economic European şi ai Confederaţiei Elveţiene au acces la toate formele şi nivelurile de învăţământ în aceleaşi condiţii cu cele prevăzute de lege pentru cetăţenii români, inclusiv în ceea ce priveşte taxele de şcolarizare.”
	
	

	4.
	Art.II. - După alineatul (1) al articolului 1 din Ordonanţa Guvernului nr. 13/1993 privind modificarea cuantumului taxelor de şcolarizare, în valută, a cetăţenilor din alte ţări care studiază pe cont propriu în România, publicată în Monitorul Oficial al României, Partea I, nr. 202 din 23  august 1993, aprobată prin Legea nr.102/1994, se introduce un nou alineat, alin. (2), cu următorul cuprins:
	
	

	5.
	„(2) Începând cu data aderării României la Uniunea Europeană, prevederile prezentei ordonanţe îşi încetează aplicabilitatea faţă de cetăţenii statelor membre ale Uniunii Europene, ai statelor aparţinând Spaţiului Economic European şi ai Confederaţiei Elveţiene.”

